
TÁMOGATÁSI SZERZŐDÉS 1. SZÁMÚ MÓDOSÍTÁSA
amely létrejött egyrészről
Budapest Főváros XIV. Kerület Zugló Önkormányzata 

székhely: 1145 Budapest, Pétervárad utca 2.

  adószám: 15735777-2-42
  törzskönyvi azonosító: 735771
  statisztikai számjel: 15735777-8411-321-01
  képviseli: Rózsa András polgármester, 

  mint Támogató (a továbbiakban: Támogató)

másrészről az
Tiszta Szívvel Alapítvány
székhely: 1144 Budapest, Kerepesi út 124.
adószám: 18159037-1-42
nyilvántartási szám: 01-01-0006694
nyilvántartásba vevő szerv: Fővárosi Törvényszék

képviseli: Menyhárt Erika Hajnalka kuratóriumi elnök  

mint Kedvezményezett (a továbbiakban: Kedvezményezett),

(együttes említésük esetén a továbbiakban: Felek) között, a mai napon és helyen, az alábbi feltételekkel:

I. Előzmények

Felek rögzítik, hogy közöttük Budapesten, 2026. február 19. napján, a Támogató Képviselő-testületének 486/2025. (XII. 11.) önkormányzati határozata alapján Támogatási szerződés (a továbbiakban: Szerződés) jött létre.
Kedvezményezett képviselője 2026. július 24. napján a Szerződés módosítása iránti kérelmet terjesztett elő Támogatóhoz.

A módosítási kérelem a támogatási összeg felhasználási határidejének, illetve a támogatási szerződéshez kapcsolódó pénzügyi elszámolás és a szakmai beszámoló benyújtási határidejének meghosszabbítására irányult.
II. Szerződésmódosítás tárgya
1.) Szerződő felek a Szerződés 2./ pontját az alábbiak szerint módosítják:

„2./ A támogatást a Kedvezményezett 2025. július 1. – 2026. október 31. között a megjelölt cél megvalósításával összefüggésben keletkezett fizetési kötelezettségei kiegyenlítésére használhatja fel, kizárólag jelen szerződés 1. számú mellékletének – költségvetés tervezetnek – megfelelően.”
  2.) Szerződő felek a Szerződés 9.) pontját az alábbiak szerint módosítják:
„9./  Kedvezményezett köteles a támogatott programjáról szöveges szakmai beszámolót, a támogatási összeg felhasználásáról pénzügyi elszámolást készíteni legkésőbb 2026. november 30-ig.

A beszámoló és az elszámolás eljuttatása tértivevényes postai küldemény útján „Budapest Főváros XIV. Kerület Zuglói Polgármesteri Hivatal, Fábis Laura civil kapcsolati referens 1145 Budapest, Pétervárad utca 2.” címen lehetséges. A Kedvezményezett által megküldött szakmai beszámolót a Támogató képviselő testületének az illetékes szakmai bizottsága megtárgyalja. 

Határidőre nem, vagy nem megfelelően teljesített szakmai beszámoló, illetve pénzügyi elszámolás esetén Támogató hiánypótlás keretében szerződésszerű teljesítésre hívja fel Kedvezményezettet egy alkalommal, írásban, 15 munkanapos határidővel, tértivevényes postai küldemény útján. A határidő lejártával további hiánypótlásnak helye nincs, a szerződésszerű teljesítés elmulasztása szerződésszegésnek minősül. 

A hiánypótlás nem teljesítése, vagy határidőn túli teljesítése esetén Támogató a támogatási szerződés 12. pontjában leírtak alapján jár el.”
III. Egyéb rendelkezések

A Szerződés jelen módosítással nem érintett rendelkezései változatlan tartalommal hatályban maradnak.
A Kedvezményezett tudomásul veszi, hogy Budapest Főváros XIV. Kerület Zugló Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendelete alapján a Támogató - a személyes adatnak minősülő adatok kivételével - a honlapján közzéteszi a jelen szerződés módosítás egyes adatait, valamint a jelen szerződésmódosítást teljes terjedelmében.

Szerződő Felek képviselői jelen szerződés módosítást elolvasás és értelmezés után, mint akaratukkal mindenben megegyezőt jóváhagyólag aláírták.

Jelen szerződés 3 eredeti példányban készült, amelyből Támogatót 2, Kedvezményezettet 1 példány illet meg.
Budapest, 2026. ………….   ….                         Budapest, 2026. ………….   ….

	……………………………………….

Budapest Főváros XIV. Kerület Zugló Önkormányzata
képviseli: Rózsa András 
polgármester 
                      Támogató

	……………………………………….

        Tiszta Szívvel Alapítvány
képviseli: Menyhárt Erika Hajnalka
        kuratóriumi elnök 

        Kedvezményezett



	
	



